Fin da pausa de dous minutos.
Hai tensión na banda, e por unha boa razón.
TEMPADA 1 COMPLEXO DE HEROE
Non hai esperanza no segundo cuarto.
Unha na liña ofensiva, catro en ataque.
Van por outro touchdown.
O quarterback retrocede, lanza á zona de anotación. Conseguiuno!
- Si! - Si!
Si! Así se fai.
- Díxencho! - Ven aquí, moza.
A ver ese bico.
- Mira para aí, John. - Xa.
A paixón non ten por que acabar ó casar.
É todo teatro.
Cando non hai xente diante, case nin falan.
Iso non cho vou discutir.
Que noxo.
Imos empoar o nariz.
Iso faremos, si.
Cortádevos un pouco diante de Onika.
Non se trata do que fago eu.
O problema é o que ti non fas...
Ai, non. Ven comigo. Vamos para dentro agora mesmo.
Non, Maria.
Estou aquí, tranquila. Todo vai saír ben.
Ei. Estou aquí contigo, meu amor.
Meu ben, mírame.
Maria... Non. Non me deixes, por favor.
- Pasaremos toda a noite aquí. - Estás seguro?
UN ANO DESPOIS
Estades rebentados. Vou para a casa en media hora.
SOLICITUDE DE EXCEDENCIA
Condicional? Vas pasar a vida na cadea.
- Por? - Mataches a túa muller embarazada!
Ti non o entendes.
Explícamo: a túa muller, morta. O bebé, asasinado...
Asasinado?
Eu diría que foi un aborto tardío.
Levaba dentro un bastardo, un crime contra a humanidade.
Un bastardo? Iso era para ti?
Por iso mataches a túa muller?
Eu non dixen que a matei. Só que non lamento a súa morte.
Chamastes un médico? Solicitei atención médica.
Non a precisas. Non estás ferido, ninguén te tocou.
Ferido non. Estou enfermo.
Teño un caso agudo de febre convulsa da vida.
O caso é que se vos acaba o tempo.
Dende que o pido, tendes tres horas
para levarme a un médico ou traerme un.
Está no voso manual, Ak-Bar.
É que non liches o manual? Ou non sabes ler?
Mellor que peches esa boquiña.
O moreniño este sabe ler?
Pero que carallo...?
Que carallo che pasa?
A quen chamas "moreniño"? Déixame, hostia!
- Es parvo? - Viches o que me chamou?
E que? Non podes poñerlle a man enriba.
Sen confesión, non temos nada.
- Pois non temos nada. - Ten razón, Mass.
Levamos horas interrogándoo. Non vai confesar.
Xa o fixo.
Pero non o escoitastes.
É todo teu.
Ola, Richard.
Es doutor?
Tecnicamente, si. Doutor en psicoloxía.
Sabes como se chama un negro con doutoramento?
Sei como me podes chamar a min. Son o detective Alex Cross.
Vale. A ver canto aguantas ti.
Oíches a expresión "polo gratis"?
É un termo militar
para referirse a un obxectivo que se acada sen esforzo.
Coma ti.
Vaille co conto do polo gratis ó mono de antes.
Creste máis listo có detective Akbar, non si?
Revisa a gravación.
Cres que es máis listo ca min.
Iso é evidente.
É... unha cuestión xenética.
Xa, xenética.
Por iso o meu nabo é máis grande.
- Que dixo? - Que dixeches?
O meu pene é máis grande có teu.
Iso é evidente, non si?
Sácame iso de diante, hostia.
Ves que fácil foi?
Vexo xente coma ti catro ou cinco...
- Coma min? - Si.
Cabróns racistas que se cren os máis listos.
Usei unha versión de "a miña é máis grande"
para foderche a cabeza. Nunca falla. Polo gratis.
- Non caín na túa trampullada. - Non? Estás seguro?
Pupilas dilatadas, pescozo encarnado.
Non deixas de apertar os dentes. Sinais que te delatan.
Veríao calquera mono doutorado en psicoloxía.
Crías que eras especial.
Non estás na miña cabeza.
Non conseguirás unha confesión.
Tesme metido na cabeza.
Ademais xa confesaches. Só me estou divertindo un pouco.
Eu non confesei nada.
Confesaches, si.
"Febre convulsa da vida."
Quedei con esa frase. É de Macbeth, non si?
Refírese á aflición que provoca o sentimento de culpa.
Dixeches que por iso estás enfermo.
É unha confesión. E está gravada.
Polo gratis.
Terás sorte se me condenan con iso.
Xa falei coa fiscal. Vai presentar cargos.
Estamos en Washington D.C.
Igual nin podes ver os cargos. Non sen medidas cautelares.
Querías falar das medidas cautelares?
PARA A POLICÍA SON DEUS
Descubertos 29 corpos en Norwood Park
"Os pallasos matamos impunemente" Gacy executado
Hostia.
Xustiza para Emir!
Xefa, hai avances no caso de Emir?
Xustiza para Emir!
Asasinárono! Faga o seu traballo, hostia!
- Xustiza para Emir! - Trae a tenente Massey.
- Ei, Massey quere vervos. - Xa o sabemos.
Sabedes que está con Anderson?
Xa mo parecía.
Cross, o teu admirador segredo ataca de novo.
Tedes que facervos cargo do caso de Emir Goodspeed.
Apareceu morto hai catro días
no seu coche. Parece unha sobredose.
Debemos asegurarnos ben.
Vaime dar outro caso?
Sei que pediches a excedencia. Por agora non pode ser.
Goodspeed lideraba o movemento "Defund the Police".
A xente rumorea que o mataron por iso, que igual
foron policías.
É pura teoría da conspiración, pero ten moito éxito.
- Por que estamos ás escuras? - Teño migraña.
Non hai pastillas para iso?
Non, co embarazo só podo usar remedios naturais.
Vale. Se estou lendo ben,
Goodspeed estivo no cárcere por delitos de drogas.
Toda esta lea é por un delincuente?
Un exdelicuente convertido en activista a favor da comunidade.
Loitaba en primeira fila para mellorar a súa cidade.
Reducindo o presuposto policial?
Centrémonos no caso.
Que Vega e De Lackner vos poñan ó día.
Nunha hora, daremos unha rolda de prensa.
Cross, quérote alí.
Conta o ben que o imos investigar.
Non penso facelo.
- Como dis? - Non son un home anuncio.
Se queres un negro, hai moitos na unidade.
Non coñezo outro que sexa tan famoso coma ti.
A xente confía en ti. É o que precisamos agora mesmo.
Axudarei a resolver o caso, pero non darei discurso ningún.
Non coñezo os detalles,
e non sabemos se foi un policía.
Moi ben, non fales. Pero estarás presente. De pé e con boa cara.
E cara de negro.
Emir Goodspead apareceu morto no seu coche.
Cunha xiringa no chan e droga no portavasos.
Non hai pegadas nin signos de loita.
Estaba sen carteira, sen diñeiro e sen teléfono.
Pensamos que algún vagabundo
chegou despois dos feitos e rouboulle.
- E a autopsia? - Faranlla mañá.
Toxicoloxía di que tiña no corpo enormes cantidades de meta.
É posible que non sexa unha sobredose?
Non. Aquí non xogamos a ser Sherlock Holmes.
Isto vai de que a súa familia entenda e acepte a verdade.
- Falastes coa familia? - Dilo en serio?
Si. Que dixeron?
En resumo: "Que lle dean á policía."
Malika, podemos falar?
A xefa Anderson mandou os lambecús para que calemos?
Iso non é xusto, Malika. Eu sempre apoiei o teu irmán.
Logo non vos mandou ela?
Xa o supoñía.
Falamos aquí fóra ou imos dentro?
Por que lle cortastes o pelo? Matalo non abondaba?
Non sei a que te refires.
Emir levaba o pelo trenzado.
Atopárono todo afeitado.
Vaia falta de respecto.
Parecía un máis do gueto que morre por merdadas.
Malika! Seguide vós con isto. Eu non penso facelo.
Isto non é fácil para ninguén. Só queremos axudar.
Pois chamade o Departamento de Xustiza. Que investigue pola súa conta.
Cres que o matou a policía?
Ou isto é para recadar?
É máis ca unha sospeita.
Mataron os activistas de Ferguson.
E Keenan Anderson? Un primo seu fundara "Black Lives Matter".
Tyre Nichols, Sandra Bland. Levades tempo facéndoo.
Remontémonos a Fred Hampton.
Entón non pode ser o que parece: unha sobredose.
Meu irmán só fumaba herba. Non andaba con drogas duras!
Que ti soubeses.
Sábeo todo o mundo porque esa é a verdade.
Es Tavio, non? Es da familia?
Como se o fose. Emir non recaeu.
Na rúa todos sabían que se lle vendían
terían que lidar comigo.
Se quixese drogas, conseguiríaas.
Pero non meta. Emir tiña diabetes de tipo 2, detective.
Vai mal coa medicación.
El sabía que esa merda lle causaría un coma.
Nada disto ten sentido.
Sei que isto é duro,
pero notastes cambios de humor...
Vedes a que me refiro? Isto é unha carallada.
Vouche pedir que te calmes.
Ninguén vos quere aquí.
E tampouco contamos con que lle fagades xustiza.
Emir tivo algún desacordo máis? Ademais de coa policía.
Toda a cidade quería a meu irmán.
Recordo como defendiches a Emir no xuízo.
Cando era problemático e se chamaba Kenny.
Víase que era de bo corazón.
- Tes fillos? - Dous. Un neno e unha nena.
Rezarei para que vivan moito.
Perdín a miña muller, Maria, hai algo máis dun ano.
Sei que non é o mesmo, pero...
Pero paréceselle.
Por moito que te prepares para o peor,
son os pequenos detalles os que te collen desprevido,
déixante sen respiración.
Ver o seu cepillo de dentes no baño.
Abrir a neveira e ver unha chea de touciño de pavo.
Iso ten que ver co cambio de nome?
Si.
Ó saír do cárcere,
díxome que nada de porco na casa.
Eu díxenlle que se debía escoller entre o touciño ou el, escollía o touciño.
O rapaz tomouno a peito, e agora teño a neveira chea de...
Por favor. Descubride que lle pasou ó meu fillo.
Prométollo.
Vaille mellor que a min.
Se vos pasase algo así, non podería nin camiñar,
e moito menos, falar.
- Que dis, avoa? - Digo a verdade!
E se morrese eu?
Damon! Non digas iso nin de broma, rapaz.
Toma, fillo. Que te divirtas.
- Grazas, avoa. - De nada, neno.
Jannie, máis che vale baleirar ese prato.
Non se corre sen comer.
Non me apetece nada ir. Podo faltar só esta vez?
Claro, filla. Hoxe podes faltar.
Pero se non adestras, non estarás na competición.
O adestrador Washington non dixo iso. Moita xente falta.
Iso non o decide o adestrador Washington. Decídoo eu, vale?
Veña! Imos chegar aló e imos correr!
A avoa mais eu levantamos os pompóns para animar a Jannie! Jannie!
Sinto chegar tarde, pero...
Cala. Estás para comerte.
Veña, bule. Vamos.
Moi ben.
- Santa Elle, estás espectacular. - Ed, alégrome de verte.
Recadaremos máis de 100 000 dólares para a túa fundación.
Alex, este é Ed Ramsey.
Un gran benfeitor da Fundación Somewhere.
Ola.
- Ed, este é... - Xa sei quen é.
Son un grande admirador, detective Cross.
Seguín o caso Gary Soneji como se levasen un fillo meu.
- Non conseguín salvar os dous. - Xa.
¿Pero cantos máis acabarían mortos
se vostede non conseguise deter ese psicópata?
Oín que leva o caso Goodspeed.
Alégrome. Ese caso conmocionoume.
- Coñecía a Emir? - Non.
Pero sei o que é perder
un familiar sen ter respostas.
Cando eu estaba na universidade, mataron a miña nai.
Meu Deus, Ed. Non o sabía.
Non pasa nada, pasou hai anos. Pero nunca souberon quen foi ou por que.
Aínda non sabemos se a Emir o asasinaron.
Por suposto. Non pretendo alimentar ningunha teoría conspiradora.
Oxalá esa familia atope paz.
Ocupen os seus asentos. A poxa vai comezar.
Alex, débenme moitos favores e gústame pedir que mos devolvan.
E a miña gala anual sempre é a mellor da cidade.
Elle está na lista de invitados.
Veremos canto aguanta.
Para todo o que precises.
Grazas. Moitas grazas, Ed.
Divertídevos.
Se aguanto?
Veña, vamos.
Entra e colle os zapatos. Espero que non cheguemos tarde.
Mira que che teño dito que gardes as cousas na bolsa
para non ter que buscalas xusto antes de marchar.
Vicepresidenta, decoración de interiores sóache moi ben.
Para os Hoteis Armada?
Vas poñer mala cara a cada cousa que che diga?
Perdoa, mamá. É que... non esperaba estar así con 32 anos.
Dá grazas por ter traballo.
Hoxe encarguei 400 plantas de plástico.
Shannon.
- Dixeches Shannon? - Si.
Son eu, grazas.
Quero un café negro dobre cargado.
De feito, mellor que sexa triplo.
- Vale. - Non me fai falta. Toma.
Óesme, tío? Só tedes un tamaño? Posme un grande? Estás escoitando?
Ei, que hai, colegas? Seica vos cargaron co morto?
Temos que resolver este caso axiña.
Podes dicirnos algo?
Non hai moito que engadir á análise preliminar. Parece sobredose.
Morreu ó pouco de comer,
por iso creo que non se suicidou.
A súa última comida está case intacta.
Comeu puré de patacas, costela de porco e espárragos.
De sobremesa, unha madalena de chocolate con fideos de azucre.
De feito, aínda se poden ver
algúns fideos flotando por aquí.
Estás ben, mangallón?
Puto Jando. Fixéchesmo adrede, cabrón.
Ben que che gustan.
Que hai, nenos?
Bobby Trey, teño patacas!
Están todas amolecidas!
Iso é culpa túa, Shorty.
Enganchástesme á salsa Mumbo aquí en Washington.
Agora bótolla a todo.
MESMO COCHE NA MIÑA CASA.
Xa me raparás despois.
Teño que ocuparme dunha rapaza. Xa sabes.
Deica, meu!
Vistes fóra os manifestantes?
A irmá de Goodspeed quere que isto sexa noticia en todo o país.
Pedíronme entrevistas para... quen?
Para 20/20, 48 Hours, truTV e Dateline.
- Temos a Lester Holt na chepa? - Si.
Entón que lle digo? Sobredose accidental ou suicidio?
Eu diría asasinato.
Non me fodas. Viñestes arruinarme o día.
Ben, contádeme.
Emir sabía que mesturar meta coa medicación o mataría.
Non a tomaría accidentalmente.
Semella un suicidio.
Non. Porque atoparon outra bolsa de meta no portavasos.
Sabes que unha dose mata. Por que mercar dúas?
- Caíache ben o rapaz, non si? - Si, por que?
Iso explicaría por que te empeñas en ignorar o obvio.
Que máis darán as bolsas?
De acordo. Ignoremos todo iso.
Isto é o que me fai pensar que aquí pasa algo máis.
Emir convertérase ó islam. Non comía porco.
Prohibírao na súa casa.
Pero o forense atopou porco no seu estómago.
E iso faiche sospeitar? Este rapaz tomaba drogas.
E se comía porco ás agachadas?
Explicareiche como funciona a conversión relixiosa.
Os conversos adultos
escollen que regras e rituais adoptarán.
Isto axúdalles a integrar as novas crenzas na súa vida.
- Estasme dando a razón. - Hai algo máis.
Levan ó extremo as regras que deciden cumprir.
Xamais as rompen. Por nada do mundo, de acordo?
Emir nunca comería porco se dependese del.
Disme que o fixeron comer porco e despois matárono?
Iso é.
Hostia, Cross.
Nin que isto fose O silencio dos cordeiros.
Ti pensas coma el?
É unha teoría súa. Pedinlle que cha explicase persoalmente.
Estás moi calado, Sampson. En que pensas?
Hai 30 anos que o coñezo,
levamos 15 traballando. Confío na súa intuición.
Seguro que sempre o defendes.
- Preguntaches pola miña opinión. - Se queres, podo seguir.
- Non fai falta que... - Mira.
Emir a semana antes de morrer. Leva trenzas e barba.
Atopárono rapado e sen barba.
Non faría algo así voluntariamente.
Non podemos saber o que tiña na cabeza.
Preocúpame máis
saber o que tiña na cabeza o asasino.
Falamos de alguén que non só precisa matar,
senón que actúa dun xeito moi específico.
Quen matou a Emir, primeiro converteuno noutra persoa. Por que?
Segues ás voltas co do asasinato, pero iso non é unha opción.
Tes dúas opcións: accidente ou suicidio.
Xefa, queres resolver un crime ou un problema de imaxe?
Dareivos 48 horas para buscar probas que apoien a vosa versión.
Sandman foi executado
Fin do terror de Sandman
Sandman queda impasible
MENÚ ESPECIAL COSTELA DE PORCO
AILEEN CAROL WUORNOS ACUSADA
Executada "a muller araña"
Falamos de alguén que non só precisa matar,
senón que actúa dun xeito moi específico.
É posible que non sexa unha sobredose?
Morreu ó pouco de comer, creo que non se suicidou.
Emir levaba o pelo trenzado. Atopárono todo afeitado.
Quen matou a Emir...
POR QUE EMIR?
...converteuno noutra persoa.
Xustiza para Emir!
Outro ramo de flores!
Míster Popularidade. Esta semana xa van dous.
Non paramos.
"Grazas por facer do mundo un lugar mellor."
Esta tampouco vén firmada. Será guapa?
Veña, meu. É moi sinistro.
- Non se é mala. - Non sabes se é muller.
Aí tes razón, Vega.
Acabas de darlle un xiro a esta historia.
Como será el?
- Queres bromas? - Claro.
Lembras a Trisha? Dicía que erades almas xemelgas.
Que pasou daquela, Vega? Conta.
Collería tanto medo que pediu unha orde de afastamento.
Tiñas medo.
O rexistro telefónico de Emir.
Chamou a un de prepagamento.
Salerno di que tardará dúas semanas en relacionalo,
iso se o conseguen.
Non. Non temos tanto tempo.
Pedireille o favor a Kayla.
Vaia montaxe para unha sobredose.
Así traballan os profesionais.
Que che dean.
- Veuche de volta, meu. - Que agresiva se pon.
E por riba... chéiralle o alento.
Que pasou, avoa?
Acaban de chamar da escola.
- Doutor Cross. - Como está, señor Brock?
Ben. Tome asento.
De onde sacaches iso?
Sei que moitos dos nosos correos acaban na caixa do correo lixo,
pero esta norma leva meses en vigor.
Nada dos Redskins no recinto.
Damon, de onde sacaches iso?
Da casa.
- Da nosa casa? - Verá,
isto non tería importancia se Damon non se negase a quitala.
Onde a atopaches exactamente?
No armario de mamá.
Pertencía á señora Cross?
Dáma. Veña.
Iso cambia un pouco as cousas. Mesmo...
Ten unha bolsa de plástico?
Maria levábaa posta o día que morreu.
Pero nin a tiña cando a levaron nin a recolleron da escena.
¿Cres que o asasino entrou na túa casa
e que a deixou á vista de Damon?
É a única explicación.
Sabes como soa iso?
Sei.
- Que queres que faga? - Dálla a Quincy.
Que a analice para ver se ten ADN.
Podes facelo ti.
Se o fago eu, vai xerar comentarios. Sábelo ben, polo que me fixeches.
Vale, sabía que o pensabas.
Sabía que farías isto, que me culparías.
Culparte? O teu informe custoume o posto de traballo.
É algo temporal, querido.
Non quería que Massey che quitase a placa.
Sabías que tomarían medidas. Suspendéronme seis meses do traballo.
Cría que te mandarían ó psiquiatra. Só quero axudar, meu.
Pois lévalle iso a Quincy.
Que fas?
Imos estar sempre vixiados na casa?
Non che me gusta nadiña.
Só haberá cámaras fóra da casa. É por seguridade.
Moi ben.
Preferiría un can na porta e un bate onda a cama,
pero faino se así te sentes mellor.
Si. Falei con John.
Este non pode gardar un segredo.
Non a tomes con el.
Dásecheme moi ben tirar da lingua. Ben o sabes.
De verdade pensas que nos entraron na casa?
Penso, si.
Por que non dixeches nada?
Porque moita xente di que toleei.
Non, meu amor.
Hai moita xente que te quere. Iso é o que pasa.
Ola.
Onde vas despois?
Dimo ti.
Púxenme guapa para ti.
Vin recrutar.
Oín por aí que pediches excedencia.
Todo se sabe en Washington D.C.
Os meus xefes ofrécenche un aumento
e un posto no FBI, na Unidade de Psicoloxía Forense.
Soa a que terei que viaxar. Paso.
Quero estar preto de Damon e Jannie.
Como vas gañar o pan? Os nenos teñen que comer.
Contactaron comigo varias empresas de seguridade.
Seica son famoso.
Supoño que llo debo a Gary Soneji.
Ten graza.
Ti mais eu levamos xuntos ese caso.
Ti es un heroe nacional, e ninguén sabe quen son eu.
- Así son as cousas. - Eu cambiaríame contigo.
Oe, estás seguindo o caso Goodspeed?
O que vin nas noticias. Pensades que foi sobredose.
Xa non. Ten trazas de ser un asasinato.
Cremos que este número pode ser do asasino.
Dixéronme que identificalo pode levar un par de semanas.
Esperaba que ti puideses aceleralo.
Podería. Incumprindo algunhas normas.
Se ves as noticias,
sabes o importante que é resolvelo rápido.
E que gaño eu?
Que queres?
Acababas antes mandándome un correo.
É máis difícil negarse en persoa.
Atento ó teléfono.
CONTA ALGO DE TI:
SON UN HOME APAIXONADO E CREATIVO. ADORO A ARTE.
CITA FAVORITA: "AS POSESIÓNS ÁTANTE."
ENVIAR PERFIL
ENVIADO!
Bobby, ven aquí. Que precisas, tío?
Ola, Chris. Están acosando un cliente meu.
- Podes comprobarme unha matrícula? - Sen problema.
Como che vai de civil?
Vaime coma a merda, meu.
Que vulgar. Es moi vulgar.
Aquí o temos.
Vale.
Velaquí o está. Xa podemos comer. Collede as bebidas e seguídeme.
Vale.
Ei.
Agora vou.
Falaches con Quincy?
Vouche facer unha pregunta, querido.
Maria tiña moitas bufandas coma a de Damon, non?
Estasme a falar da última vez que vin a Maria con vida.
Recórdoo todo. Cada detalle. Non che mandaría dar paus de cego.
Necesitas respostas que ó mellor non chegan.
Igual nunca sabemos quen e por que a matou.
Non me digas iso, John. Non o sabes.
Non quero que te fagas demasiadas ilusións, querido.
A última vez que perseguiches unha pantasma, case matas un inocente.
- Non disparei. - E se non chego a aparecer?
- Tes que superar o de Maria. - Ei.
Son cousas distintas afrontar a perda e querer
atopar o asasino.
- Intento superalo... - En serio? Como?
Cóntame, meu.
Non falaches comigo.
Non fuches a un profesional.
- Tranquilo. - Estás...
Estás tratándote a ti mesmo?
O meu amigo Alex non o aprobaría.
Vai todo ben?
- Si. - Si, vaiamos comer.
- Vamos. - Moi ben.
Jared traballa en finanzas.
Dá un curso de finanzas na academia.
Podes chamar a miña nai? Perdeu 50 000 dólares do plan de pensións.
- Entrou en pánico. - Todo o mundo está así.
Sóalle o móbil constantemente. Pedinlle que o deixase no coche.
Se notades tremores, é polo síndrome de abstinencia.
Que lle dis a un cliente cando está nervioso?
As accións non son coma as rifas, que rascas e te fas rico.
- Se pensas investir... - Nada de traballo na mesa.
Só ía dicir que agora é bo momento.
Debo 170 000 dólares da carreira.
Coido que tardarei en investir.
A que te dedicas, Alex?
- Son detective. - Como Easy Rawlins?
Non. Traballo na policía. Homicidios.
Es policía?
Os dous. Medramos xuntos e ingresamos na policía xuntos.
Iso non o esperaba.
Que lle parece iso a dona "Defund the Police"?
Non queren quitarnos fondos.
Algúns queren facelo, John. De feito, moitos queremos.
E despois que?
Teriamos forzas da paz, no canto de forzas militarizadas.
Eses cartos usaríanse ben:
- escolas, servizos sociais. - Saúde mental.
Non entendo como hoxe en día un negro pode ser policía.
Perdoa, pero sentiríame coma un traidor ante a miña xente.
Así que che preocupa a túa xente. Onde vives? En Georgetown?
- En Kalorama. - En Kalorama.
Alí hai moitos negros?
Cortando céspede e limpando.
Teño que ser pobre para dar unha opinión?
Sampson mais eu criámonos no sueste e aínda vivimos alí.
Gústanos formar parte da comunidade.
Para nós isto vai máis aló dunha conversa.
Non temos que estar de acordo en todo.
Grazas.
Soas moi progresista, Alex.
O problema é que un día
atoparaste fronte a uns activistas.
Protestan pacificamente,
piden xustiza para xente que ten o teu aspecto.
O teu xefe ordénache que os deteñas.
E aínda que non queiras, valo facer, porque es obediente.
Ó mellor xa che ten pasado.
Gústanche as hipóteses, non si?
Imaxina que estás nunha cea soltando merda por esa boca...
Meu ben, escoita...
É hipotético. Falo hipoteticamente.
Entón dis o que non debes
a quen non debes, e dáche unha malleira das boas.
Seguro que necesitarías pedir axuda. A quen chamarías?
Iso fas cando perdes unha discusión, axente?
Ameazas con dar malleiras?
Imaxino que se alguén se resistise...
- Alex, para! - Xesús.
- Alex, xa abonda! Para! - Que problema tes?
Xa está ben. Sóltao xa. Alex!
Hostia.
Vamos.
Ese xarrón era da miña tataravoa.
Por favor, Elle. Non foi para tanto.
Si que o foi. Pasácheste moito!
Por iso John di que necesitas axuda profesional?
Oe, non penso falar diso contigo.
- Por que non? Non o merezo? - Non.
Non quero preocuparte.
Estamos recollendo anacos da miña historia familiar.
- Xa che pedín perdón... - Alex!
Quero moito o home que teño diante, e teño claro que non está ben.
Só quero saber por que.
Sabes que?
Quero axudar no que poida.
Alex, quero que mo contes.
Vale.
É algo que teño dentro de min, Elle.
Leva comigo dende que pelexaba cos matóns da escola.
Foi polo que, sendo cadete, case me botan da academia.
Dous psicólogos detectaron o mesmo problema.
Seica teño complexo de heroe.
A ver se me entendes,
teño unha necesidade de protexer.
E non podo facela desaparecer, forma parte de cada aspecto da miña vida.
Como terapeuta, policía, marido, pai, está...
Entón un día...
Un día a miña muller está en perigo.
É o amor da miña vida,
teño que protexer a persoa que máis quero no mundo, e non son capaz.
Chego tarde.
Sentina berrar, Elle. Vin como se desangraba.
Non puiden salvala.
Alex, non podes culparte por...
Claro que podo. Sempre, sempre me culparei.
Falar con alguén non me axudará, Elle.
Eu ben sei que isto non o arranxa un psicólogo.
Alex, non te rendas.
Necesitas atopar o xeito de superalo.
Non o fagas por min.
Nin sequera por ti.
Faino polos teus fillos.
Arriba.
Podes parar?
O día que imos á igrexa son dous bicos.
Janelle! Bule!
Vide todos, o almorzo xa está listo. Veña, vide.
Ei, rapaz. Ven aquí.
Escoita.
Perdoa por berrarche polo da bufanda.
Non o merecías.
Tranquilo. Eu tamén me enfado ás veces porque xa non está.
Mami
Sigue. Non pares, vas ben.
Segues co recrutamento?
Non, perdiches ese tren.
Ai, si?
E non sei se pasarías a proba física.
Vale.
Pero teño algo para ti.
O teléfono de prepagamento do que me falaches
compránono nun autolavado de Hillcrest Heights.
Conseguiches un nome?
Algo mellor aínda.
Teñen máis cámaras que na Casa Branca.
Chámase Tavio Lemmons. É xefe dunha banda de Mayfair.
Sei exactamente quen é.
E teño bastante claro onde podo atopalo.
Grazas, Kayla. Déboche unha.
Xa me compensarás.
Queren a súa, queren a súa,
queren a súa Tokyo Spinach.
Ela quere esa Tokyo Spinach.
Está buscando a miña Tokyo Spinach.
DESCANSA EN PAZ, EMIR GOODSPEED
Está buscando a miña Tokyo Spinach.
Se ves a Tavio, sé amigable. Só queremos falar.
Tokyo spinach, a miña Tokyo spinach.
XUSTIZA
Tokyo spinach, está buscando a miña Tokyo Spinach.
Velaí está.
Recibido. Imos onda el.
Tavio, temos que falar.
De que?
Da última chamada de Emir. Fíxocha a ti.
- Merda. - Correde!
Tavio!
Estou farto disto!
Despexado. Ó corredor. Vamos!
Arriba!
Ten un refén. Ti primeiro.
Tira a arma, Tavio!
Eu non matei a Emir, vale? Xúroo!
De acordo, falemos.
Non hai nada que falar. Fóra!
Non vai ser posible.
- Pois mátoa aquí mesmo. - Axuda! Por favor, non!
Non tes por que facelo. Só temos algunhas preguntas.
Non direi unha merda.
Non penso dicir nada ata que traiades un avogado.
Moi ben.
Iso é o que queremos, falar. Pero tes que soltala.
Non podo.
Por favor.
Veña, home.
Non tes moitas opcións, Tavio.
Deixa que che axudemos.
Tavio, ti coñécesnos.
Tavio.
Pon as mans nas costas.
- Puta policía! - Soltádeo!
Tavie!
Veu da dereita.
Aviso de tiroteo en... Square.
Anderson está traballando nunha teoría.
Quere filtrala ós medios.
Cóntame.
Dispararon a Tavio Lemmons en vinganza por matar a Emir.
Non. De ningunha maneira.
- Tavio sabía algo, pero non foi el. - É o que lle dixen a ela.
Os que piden xustiza para Emir cúlpannos a nós.
Por iso Anderson quere dar esta noticia.
Só podemos darlle a volta a isto se atopamos o verdadeiro asasino.
Sinto moito a morte de Tavio.
Unha mágoa que a cidade non poida coa violencia.
Agora que está morto, acabáronse os nosos problemas?
Se mo contaches todo, si.
Non cometas outro erro.
Que erro?
O trato era matar xente que a ninguén lle importa.
Todos querían a Emir
agora súa irmá non solta o megáfono.
Non me gustan os sermóns.
Pois non nos poñas en perigo.
Eu non estou en perigo.
TES UN MATCH!
Non podes pararme.
Amodiño.
- Non. - Vaia.
- A ver! - Con coidado!
- Chegou papá! - Ei!
- Quietos.
Nin que volveses de Afganistán.
Trae unha caixa de doces
e serás coma Papá Noel.
Rapaz, vai lavar as mans...
Ide comelos á cociña.
Veña.
- Estás ben? - Estou.
Teño novas de Quincy. Analizou pelos e fibras da bufanda.
Eran case todos de Maria. Pero había un que non.
Un pelo longo caucásico.
- Cando teremos o perfil de ADN? - Nun par de semanas.
O pelo estaba atado á bufanda.
Non estaba enredado. Alguén atou ese cabelo a unha fibra da bufanda.
Querían que o atopásemos.
Ei, ti!
Amigo! Agarda un momento! Quen envía estas flores?
Non lle sei. Eu só as entrego.
Querido, tes que ver isto.
NÚMERO DESCOÑECIDO
Diga?
Quere saber as súas últimas palabras?
Quen é?
Seguro que o sabe todo sobre ela.
Comida favorita, color favorito, canción.
Seguro que sabería dicirme de que estaba orgullosa e que temía.
Pero non sabe cales foron as últimas palabras da súa muller.
Gustaríalle sabelas?
Quen é vostede? Onde está?
Verémonos pronto.
Esta tempada...
Que dicía o adestrador Keller sobre encaixar os golpes?
Os que máis doen son...
os que non ves vir.
Se non me dis que che anda na cabeza...
A Emir Goodspeed matouno un asasino en serie.
O informe forense di "sobredose accidental".
Iso decidiuse antes de eu levar o caso.
O asasino tiña un libro de recortes.
Asasinos colocados ó lado de vítimas que se lles parecen.
Precisa outra vítima para rematar a súa obra.
Como podía sabelo?
Dáselle ben investigar, por se non o sabía.
Alguén do meu pasado vén por min.
Jannie, viches os números que pintei na túa mariola?
MATA A ALEX CROSS
Eu debo protexer a miña familia.
Aplauso.
Non o estás levando ben.
Tiven que poñer eu flores na tumba da túa muller.
Era a nai dos meus fillos. Ti non sabes como me sinto.
Transformou en ira toda esa tristura contida.
Iso da superación está sobrevalorado.
Alex, que está pasando?
- Cres que podes paralo? - Estou seguro.
- Sempre fuches tan bo? - Que sei eu.
Todos estaredes alí, presenciaredes o momento...
Quieto!
...no que todo cambia.
Subtítulos: Beatriz Rivas Pazos
Supervisora creativa: Paula Maneiro